Druidordenen
Store norske leksikon,Historie,Historiske hjelpevitenskaper,Ordener
Druidordenen er et ordensselskap som har til formål å virke for menneskenes ideelle utvikling, stiftet i London i 1781. Ordenen anser seg å være en fortsettelse av den gamle walisiske bardeorden, som igjen regnet fortidens druider som sine aner.
Druid-Ordenen har vunnet størst utbredelse i engelsktalende land, særlig Wales og England. Til Amerika ble den overført i 1830, og til Australia i 1839. Fra Amerika kom ordenen tilbake til Europa (Tyskland i 1872, senere også til Skandinavia).Druid-Ordenen har likhet med de såkalte hemmelige ordensselskapene. De enkelte landenes riksstorlosjer er tilsluttet en internasjonal organisasjon, The International Grand Lodge of Druidism, grunnlagt i 1908. Den øverste ledelsen i Norge er Den norske Riksstorlosje av Forenede Gamle Druid-Orden. Les mer i Store norske leksikon verdslig orden losje druide